
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 46260/1764 (1) 


Τροποποίηση του ρυμοτομικού σχεδίου Γαλαξιδίου (Ν. Φωκίδας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
του 3 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα' 
το άρθρο του 62 (παρ. 1). 

3. Τις διατάξεις του Ν. 132/1980 (ΦΕΚ 57/Α) και ειδικότερα 
τα άρθρα του 2, 3 και 7. 


4. Το υπ’ αριθ. 842/1980 Π. Δ/γμα (ΦΕΚ 208/Α). 

5. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο του 23 παρ. 1. 

6. Την υπ’ αριθ. Ε 11254/1499/29.3.1976 απόφαση του 
Υφυπουργού Δημοσίων Έργων «περί εξαιρέσεως των περιοχών 
Γαλαξιδίου κ.λπ.» (ΦΕΚ 490/Β). 

7. Την υπ’ αριθ. 29/1985 γνωμοδότηση του Κοινοτικού Συμ- 
βμουλίου Γαλαξιδίου. 

8. Τις υπ’ αριθ. 23/86 και 32/86 γνωμοδοτήσεις του Κεντρικού 
Συμβουλίου Περιβάλλοντος, Χωροταξίας και Δημοσίων Έργων, 
αποφασίζουμε: 

1. Εγκρίνεται η τροποποίηση του ρυμοτομικού σχεδίου Γαλαξιδίου 
(Φωκίδας) με την κατάργηση της μεταξύ των υπ’ αρ. 28 και 30 
οικοδομικών τετραγώνων, οδού που εγκρίθηκε με το από 5.10.84 Π. 
Δ/γμα (ΦΕΚ 571/Δ) όπως φαίνεται στο σχετικό πρωτότυπο διά¬ 
γραμμα σε κλίμακα 1:1.000 που έχει θεωρηθεί από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
46260/1764/1986 πράξη του και που συνοπτικό του αντίτυπο δη¬ 
μοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 16 Ιουνίου 1986 

ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. Τ,Π. 3048/85 (2) 

Καθορισμός ορίων και όρων δόμησης στους οικισμούς Άνω Γερακάρι 
και Αλώνια κοινότητας Άνω Γερακαρίου Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του Ν. 1588/85 «Κυβέρνηση και κυβερνητικά 
όργανα» ΦΕΚ 137/Α. 

2. Τις διατάξεις του από 24.4.85 Π. Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών, δόμησης». 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοικτών 
πόλεων, που αφορά τον προσδιορισμό των ορίων των οικισμών Άνω Γερα¬ 
κάρι και Αλώνια της Κοινότητας Άνω Γερακαρίου Ν. Ζακύνθου. 

4. Τα πληθυσμιακά στοιχεία των δύο τελευταίων απογραφών του 
κράτους της Ε.Σ.Υ.Ε. (1971 - 1981). 

5. Τις απόψεις της κοινότητας Άνω Γερακαρίου όπως αυτές δια¬ 
τυπώθηκαν στο υπ’ αριθ. 9/85 πρακτικό συνεδρίασης του Κοινοτι¬ 
κού της Συμβουλίου. 

6. Τις ενστάσεις ενδιαφερομένων που υποβλήθηκαν κατά του προ- 
τεινομένου ορίου του οικισμού Αλώνια. 

7. Τις προτάσεις του Προέδρου της Κοινότητας Άνω Γερακα¬ 
ρίου όπως αυτές διατυπώθηκαν προφορικά στη σχετική συνεδρίαση 
του Συμβουλίου Χ.Ο.Π του Νομού. 

8. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο υπ’ αριθ. 13/28.5.86 (θέμα 2ο) πρακτικό συνε¬ 
δρίασης και με την οποία εισηγείται: α) Την εν μέρει αποδοχή του 
αιτήματος του προέδρου της κοινότητας Άνω Γερακαρίου ως προς 
την οριοθέτηση του οικισμού Αλώνια και των σχετικών ενστάσεων, 
β) Την έγκριση των ορίων των οικισμών Άνω Γερακάρι και Αλώνια 
της Κοινότητας Άνω Γερακαρίου όπως αυτά προκύπτουν μετά την 
παραπάνω οριοθέτηση, γ) Την θέσπιση ελάχιστου εμβαδού αρτιότη¬ 


τας για μεν τον οικισμό Άνω Γερακάρι τα 300 μ 2 , για δε τον 
οικισμό Αλώνια τα 1.000 μ 2 , σύμφωνα με το άρθρο 5 παρ. 1 του 
από 24.4.85 Π. Δ/τος και δ) να χαρακτηρισθούν οι πιο πάνω 
οικισμοί στάσιμοι, διάσπαρτοι, αδιάφοροι, ούτε περιαστικοί ή παρα¬ 
λιακοί ή τουριστικοί και ο μεν οικισμός Άνω Γερακάρι μικρός, ο δε 
οικισμός Αλώνια μεσαίος, αποφασίζουμε: 

1. Αποδεχόμαστε εν μέρει το αίτημα της Κοινότητας Άνω Γερακα¬ 
ρίου και τις ενστάσεις των ενδιαφερομένων για την οριοθέτηση τ.ου 
οικισμού Αλώνια της Κοινότητας Άνω Γερακαρίου. 

2. Καθορίζουμε τα όρια των οικισμών Άνω Γερακάρι και Αλώ¬ 
νια της Κοινότητας Άνω Γερακαρίου Ν. Ζακύνθου όπως αυτά 
φαίνονται στο από 11.6.86 θεωρημένο από τον Προϊστάμενο του 
Τ.Π. και Π.Ε. Ν. Ζακύνθου διάγραμμα καθορισμού ορίων των 
παραπάνω οικισμών, κλίμακας 1:5.000, και το οποίο φέρει τη 
θεώρηση του Συμβουλίου ΧΟΠ του Νομού. 

3. Θεσπίζουμε ελάχιστο εμβαδό αρτιότητας για τα δημιουργούμενα 
από κατάτμηση γήπεδα μετά τις 3.5.85, ημέρα δημοσίευσης του από 
24.4.85 Π. Δ/τος, τα 300 μ 2 για τον οικισμό Άνω Γερακάρι και τα 
1.000 μ 2 για τον οικισμό Αλώνια. 

4. Κατατάσσουμε τους οικισμούς Άνω Γερακάρι και Αλώνια της 
Κοινότητας Άνω Γερακαρίου ως στάσιμους, διάσπαρτους, αδιάφο¬ 
ρους, ούτε περιαστικούς ή παραλιακούς ή τουριστικούς και τον μεν 
οικισμό' Ανω Γερακάρι μικρό, τον δε οικισμό Αλώνια μεσαίο. 

Η απόφαση αυτή να δημοσιευθεί στην Εφημερίδα της Κυβερνή- 
σεως σύμφωνα με την παρ. 1 του άρθρου 3 του από 24.4.85 Π. 
Δ/τος (ΦΕΚ 181/Δ). 

Ζάκυνθος, 17 Ιουνίου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. 3809 (3) 

Καθορισμός ορίων οικισμού Αγ, Γεώργιος Ν. Λάρισας και καθορισμός 
όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«Περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους 
οποίους ανατέθηκε σχετική μελέτη στα πλαίσια του προγράμματος 
των ανοιχτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφρόμενους Μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Την υπ’ αριθ. 7049/30.10.85 απόφασή μας για την κατηγο- 
ριοποίηση των οικισμών του Ν. Λάρισας που έχουν πληθυσμό μέχρι 
και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κρά¬ 
τους της Ε.Σ.Τ.Ε. 

6. Την υπ’ αριθ. 223/8/26.5.86 γνωμοδότηση του Συμβουλίου 
Χ.Ο.Π. του Νομού, αποφασίζουμε: 

I. Καθορίζουμε τα όρια του οικισμού Αγ. Γεώργιος Κοινότητας Αγ. 
Γεωργίου Επαρχίας Λάρισας του Ν. Λάρισας με στοιχεία 1, 2, 3, 4,...14 
— 4 όπως αυτά φαίνονται στο συνοδευτικό της παρούσας σχεδιάγραμμα 
κλίμακας 1:5.000 που αποτελεί αναπόσπαστο μέρος της απόφασης αυ¬ 
τής και συντάχθηκε βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους 
και περιορισμούς Δόμησης. 

Α. Γενικοί όροι Δόμησης 

Εντός των ορίων του οικισμού Αγ. Γεώργιος θεωρούνται άρτια και 
οικοδομήσιμα τα γήπεδα που έχουν Ελάχιστο εμβαδό 600 τ.μ. 


Κατά παρέκκλιση εντός των ορίων των οικισμών θεωρούνται άρτια 
τα γήπεδα με όποιο εμβαδό είχαν στις 3.5.1985 ημέρα Δημοσίευσης 
του από 24.4.1985 Π.Δ/τος. 

Β. Ειδικοί όροι Δόμησης 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος 
της όψεως. 

Ανοίγματα: Μέγιστο ποσοστό το 25% της επιφάνειας της δό- 
ψης εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

ΙΙΙ.α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων Κοινόχρηστων χώρων και η δημιουρ¬ 
γία νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4. 
1985 (ΦΕΚ 181Δ/3.5.1985). 

Η απόφαση αυτή, με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Λάρισα, 24 Ιουνίου 1986 

Ο Νομάρχης 
ΑΠ. ΒΛΑΣΙΑΔΗΣ 




. τ,ΜΤΠ 

Αριθ. Τ.Π. 2154 (4) 

Καθορισμός ορίων, όρων και περιορισμών δόμησης στον οικισμό 

ΚΑΜΠΟ Κοινότητας Μαραθόκαμπου του Ν. Σάμου. ΑΡΙΘΜΟΣ 

ΕΣΤΕ 84211703. 

Ο ΝΟΜΑΡΧΗΣ ΣΑΜΟΥ 
’ Εχοντας υπ’ όψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία αρχιτεκτονικής αναγνώρισης του οικισμού που συ¬ 
μπληρώθηκαν από τους ενδιαφερομένους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την υπ’ αριθ. 1/13/13.2.86 γνωμοδότηση του Συμβουλίου 
ΧΟΠ του Νομού. 

6. Την υπ’ αριθ. 14/85 απόφαση του Κοινοτικού Συμβουλίου, 
αποφασίζουμε: 

1. Καθορίζουμε τα όρια του οικισμού ΚΑΜΠΟΣ Κοινότητας 
Μαραθοκάμπου του Ν. Σάμου με στοιχεία 84211703 ως οριο¬ 
γραμμή και Κορυφές τα εξής σημεία: 

I. Βορειοανατολικό άκρο γεφυριδίου ρέματος Κιούρκας. 

II. Καλύβι Αγγελικής Καλβίνου. 

III. Καλύβι Λεωνίδα Πιπιλίκη. 

IV. Οικία Κων/νου Τσότρου. 

IV. Καλύβι Ιωάννη Πατσούλη. 

V. Εκκλησάκι Άη Γιάννη. 

VI. Οικία Αγγέλου Τσότρου. 

VII. Καλύβι. 

VIII. Καλύβι. 

IX. Οικία Βελισσής Χαψίνη. 


X. Καραγιαπί Παν. I. Κιάσσου. 

X. Κάθετος από 2ο X. στο δρόμο. 

XI. Στο άναντι όριο του δρόμου Όρμου Μαραθόκαμπου — Καλλιθέας, 
όπως αυτά φαίνονται στα συνοδευτικά της παρούσας σχεδιαγράμματα σε 
κλ. 1:5.000, που αποτελούν αναπόσπαστα μέρη της απόφασης αυτής και 
συντάχθηκαν βάσει στοιχείων χαρτών και επί ίόπου ελέγχου. 

II. Καθορίζουμε τους ακόλουθους Γενικούς και Ειδικούς όρους 
και περιορισμούς Δόμησης. 

Α. Γενικοί όροι Δόμησης 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. της 24.4.85, ΦΕΚ 181 Δ'/3.5. 
1985 και για τον οικισμό ΚΑΜΠΟΣ Κοινότητας Μαραθοκάμπου Ν. 
Σάμου, αρτιότητα γηπέδου 1.000 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα Δημο¬ 
σίευσης του από 24.4.1985 Π.Δ/τος. 

III. Χαρακτηρίζουμε τον οικισμό ως παραλιακό, τουριστικό αδιά¬ 
φορο, δυναμικό, συνεκτικό και μικρό. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και ΠΕ της Νομαρχίας ώστε να εξασφαλίζε¬ 
ται η συνέχεια των υπαρχόντων Κοινοχρήστων χώρων και η δημιουργία 
νέων Κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενά στο Π.Δ/γμα της 24.4. 
1985 (ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Σάμος, 21 Μαΐου 1986 

Ο Νομάρχης 
ΚΥΡ. ΓΕΩΡΓΙΑΔΗΣ 













